
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση και συμπλήρωση των ακολούθων Προεδρικών Δια¬ 
ταγμάτων α) από 12.2.1982 «Χαρακτηρισμός τμήματος του 
Δήμου Κηφισιάς (Ν. Αττικής) σαν παραδοσιακού, κτιρίων που 
βρίσκονται μέσα σ’ αυτό σαν διατηρητέων και αναθεώρηση των 
όρων και πειρορισμών δόμησης των οικοπέδων του» (Δ’ 180) και 
β) από 28.9.1987 «Χαρακτηρισμός τμήματος του Δήμου Κηφι¬ 
σιάς (Ν. Αττικής) ως παραδοσιακού, αναθεώρηση των όρων και 
περιορισμών, δόμησης και καθορισμός ειδικών χρήσεων γης του 
παραδοσιακού τμήματος του ρυμοτομικού σχεδίου Κηφισιάς» (Δ’ 


1035) . 1 

Έγκριση πολεοδομικής μελέτης τμήματος της πολεοδομικής ενότη¬ 
τας του Δήμου Λευκάδας (Ν. Λευκάδας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση και συμπλήρωση των ακολούθων Προεδρικών Διαταγμά¬ 
των α) από 12.2.1982 «Χαρακτηρισμός τμήματος του Δήμου Κη¬ 
φισιάς (Ν. Αττικής) σαν παραδοσιακού, κτιρίων που βρίσκονται μέσα 
σ’ αυτό σαν διατηρητέων και αναθεώρηση των όρων και πειρορι- 
σμών δόμησης των οικοπέδων του» (Δ’ 180) και β) από 28.9.1987 
«Χαρακτηρισμός τμήματος του Δήμου Κηφισιάς (Ν. Αττικής) ως 
παραδοσιακού, οιναθεώρηση των όρων και περιορισμών, δόμησης 
και καθορισμός ειδικών χρήσεων γης του παραδοσιακού τμήματος 
του ρυμοτομικού σχεδίου Κηφισιάς» (Δ' 1035). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του Ν.Δ/τος της 17.7.1923 
«Περί σχεδίων πόλεων κ.λπ.» (Α’ 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις του άρθρου 4 (παρ. 1) του Ν. 1577/1985 «Γενικός 
Οικοδομικός Κανονισμός» (Α' 210). 

3. Την 316/1989 γνωμοδότηση του Δημοτικού Συμβουλίου Κηφι¬ 
σιάς. 

4. Την 6/1990 γνωμοδότηση του Κεντρικού Συμβουλίου Χωροτα¬ 
ξίας Οικισμού και Περιβάλλοντος. 

5. Την 379/1990 γνωμοδότηση του Συμβουλίου της Επικράτειας 


με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Τροποποιείται το από 12.2.1982 Π.Δ/γμα (Δ’ 180) με την αντικα¬ 
τάσταση της παραγράφου 5 του άρθρου,4 αυτού ως εξής: 

«5. Τα οικόπεδαΓστα οποία υπάρχουν διατηρητέα κτίρια, μπορούν να' 
οικοδομηθούν μέχρι εξάντλησης της επιτρεπόμενης κάλυψης και του 
συντελεστή δόμησης, με την ανέγερση ανεξάρτητων κτισμάτων ή προ¬ 
σθηκών χωρίς να θίγεται το διατηρητέο κτίριο, ύστερα από γνώμη της 
Ε.Π.Α.Ε. και έγκριση της αρμόδιας Δ/νσης του Υπουργείου Περιβάλ¬ 
λοντος, Χωροταξίας και Δημοσίων Έργων σύμφωνα με το άρθρο 4 του 
Ν. 1577/1985 «ΓΟΚ» (Α' 210). 

Άρθρο 2 

Τροποποιείται και συμπληρώνεται το από 28.9.1987 Π.Δ/γμα (Δ' 
1035) ως εξής: 

I. Μετά το εδάφιο β της παραγράφου 10 του άρθρου 2 αυτού, προστί¬ 
θεται παράγραφος 11 ως εξής: 

«11. Στον υποχρεωτικά ακάλυπτο χώρο των κτιρίων που έχουν κα¬ 
ταστεί προβληματικά λόγω ρυμοτομίας, επιτρέπονται κατασκευές που 
αποκαθιστούν την προσπέλαση αυτών με τον κοινόχρηστο χώρο». 

II. Το άρθρο 3 του παραπάνω Π.Δ/τος τροποποιείται ως εξής: 

1. Η παράγραφος 1 αντικαθίστανται ως εξής: 

«1. Στο παραδοσιακό τμήμα της Κηφισιάς που αναφέρεται στο άρθρο 
2 του παρόντος δ/τος καθορίζονται ζώνες ειδικών χρήσεων γης όπως 
σημειώνονται με τα στοιχεία I, II, III στο συνημμένο τοπογραφικό διά¬ 
γραμμα σε κλίμακα 1:5000 ως ακολούθως: 

Α.1. Ζώνη I περιλαμβάνει: 
α) Κατοικίες 

β) Ξενώνες δυναμικού μικρότερου των 20 κλινών 

γ) Παιδικές χαρές 

δ) Κτίρια εκπαίδευσης 

ε) Θρησκευτικούς Χώρους 

στ) Κτίρια κοινωνικής πρόνοιας 

2. Κατ’ εξαίρεση μετά γνώμη της ΕΠΑΕ και γνώμη του Δημοτικού 
Συμβουλίου επιτρέπονται: 

ά) Επαναλειτουργία υπαρχόντων Ξενοδοχείων 
β) Πολιτιστικά, κτίρια 
γ) Χώροι συνάθροισης κοινού ’ 
δ) Αθλητικές εγκαταστάσεις 
ε) Χώροι στάθμευσης αυτοκινήτων 

στ) Γ ραφεία στο ισόγειο και στους ορόφους και επαγγελματικά εργα¬ 
στήρια μόνο στο ισόγειο, για κτίρια επί της οδού Κηφισίας. 

Β. Ζώνη II περιλαμβάνει: 
α) Κατοικίες 
β) Γραφεία, διοίκηση 
γ) Εστιατόρια, αναψυκτήρια 
δ) Κέντρα διασκέδασης, ταβέρνες 

ε) Ξενοδοχεία λοιπές τουριστικές εγκαταστάσεις 

στ) Χώρος συνάθροισης του κοινού 

ζ) Πολιτιστικά κτίρια 

η) Κτίρια εκπαίδευσης 

θ) Θρησκευτικούς χώρους 

ι) Κτίρια κοινωνικής πρόνοιας 

ια) Χώρους στάθμευσης αυτοκινήτων 

ιβ) Παιδικές χαρές. 

Γ. Ζώνη III περιλαμβάνει: 

α) Κατοικίες 

β) Παιδικές χαρές 

γ) Εστιατόρια, αναψυκτήρια 

δ) Κέντρα διασκέδασης, ταβέρνες 

ε) Ξενοδοχεία, λοιπές τουριστικές εγκαταστάσεις 

στ) Χώρους συνάθροισης του κοινού 

ζ) Πολιτιστικά κτίρια 

η) Θρησκευτικούς χώρους 

θ) Χώρους στάθμευσης αυτοκινήτων» 

2. Η παράγραφος 2 αντικαθίστανται ως εξής: 

«Κατ’ εξαίρεση στα χαρακτηρισμένα ως διατηρητέα κτίρια μετά από 
γνώμη της Ε.Π.Α.Ε. και του δημοτικού συμβουλίου επιτρέπονται οι 
παρακάτω χρήσεις ανεξάρτητα από τις χρήσεις της ζώνης, στην οποία 
βρίσκονται: 

α) Ξενώνες (πέραν 20 κλινών) 
β) Εστιατόρια 
γ) Βιβλιοθήκες 
δ) Ξενοδοχεία 

ε) Κτίρια επιστημονικής έρευνας 
στ) Ιατρεία και ιατρικά εργαστήρια 
ζ) Εκπαιδευτήρια 
η) Κτίρια κοινωνικής πρόνοιας 

θ) Εντευκτήρια «ανεγνωρισμένων συλλόγων (σε όλη την επιφάνεια 
του κτιρίου)». 

3. Μετά την παράγραφο 6 προστίθεται παράγραφος 7 ως εξής: 
«7. Απαγορεύεται η μεταφορά συντελεστή δόμησης στο παραδοσιακό 

-τμήματου Δήμου Κηφισιάς, με εξαίρεση το τμήμα της Λεωφόρου Κηφι¬ 
σίας, που εμπίπτει σ’ αυτό, όπου επιτρέπεται η μεταφορά σ.δ. με την 
προϋπόθεση ότι το ύψος του κτιρίου δεν θα υπερβαίνει το μέγιστο επιτρε¬ 
πόμενο ύψος της περιοχής». 

Άρθρο 3 

Χρήσεις οι οποίες ίσχυαν στις 4.8.1988, ημερομηνία δημοσιεύσεως 
της από~2 7.7.4988 αποφάσεως του Αναπληρωτού Υπουργού Περι¬ 
βάλλοντος, Χωροταξίας και Δημοσίων Έργων (Δ' 568) επιτρέπεται να 
εξακολουθούν να ισχύουν, εφαρμοζομένων αναλόγως των διατάξεων 
των παραγράφων 3 και 4 του άρθρου 3 του από 28.9.1987 Π.Δ/τος. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 
-—♦- 

.. ( 2 ) 

Έγκριση πολεοδομικής μελέτης τμήματος της πολεοδομικής ενότητας 
του Δήμου Λευκάδας (Ν. Λευκάδας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4), του Ν. 1337/1983 «Επέκταση των πολεοδομικών σχεδίων οι¬ 


κιστική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α’4). 

2. Τις διατάξεις του άρθρου 4, 9 και 70 του Ν. Δ/τος της 
17.7.1923 «περί σχεδίων πόλεων κ.λπ.» (Α’228) όπως το άρθρο 3 με¬ 
ταγενέστερα τροποποιήθηκε. 

3. Τις διατάξεις των άρθρων 6 (παρ. 1), 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α’ 210) όπως τροπο¬ 
ποιήθηκαν με το άρθρο 13 (παρ. 1, 2,3) του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας ΟΚΧΕ και άλλες 
σχετικές διατάξεις (ΑΊ41) και το άρθρο 1 (παρ. 3, 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις (Α'91). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Την 44315/2372/23.5.1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου Δήμου Λευκάδας (Ν. Λευκά¬ 
δας) (Δ' 405). 

6. Την 43779/2457/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένων τμημάτων της πολεοδομικής ενότητας του Δήμου Λευκάδας 
(Ν. Λευκάδας). 

7. την 43778/2456/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Εργων «Έγκριση πολεοδομικής προ¬ 
μελέτης της πολεοδομικής ενότητας του Δήμου Λευκάδας (Ν. Λευκά¬ 
δας). 

8. Τις 258/1989 και 264/1988 γνωμοδοτήσεις του δημοτικού 
συμβουλίου Λευκάδας (Ν. Λευκάδας). 

9. Τις από 24.5.1989 (θέμα 2ο) και 31.5.1989 (θέμα Ιο) γνωμο¬ 
δοτήσεις του Συμβουλίου Χωροταξίας, Οικισμού και Περιβάλλοντος Ν. 
Λευκάδας. 

10. Την 279/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται το Πολεοδομικό σχέδιο τμήματος της πολεοδομικής 
ενότητας του Δήμου Λευκάδας (Ν. Λευκάδας), με τον καθορισμό οικο¬ 
δομήσιμων χώρων, οδών, πλατειών, παιδικών χαρών, πεζοδρόμων, 
χώρων αθλητισμού, νηπιιαγωγείων, κοινωφελών εξηπηρετήσεων, χώ¬ 
ρου κτηνιατρείου, διοίκησης ΔΕΗ, Κέντρου Τεχνολογικού Ελέγχου 
Οχημάτων (ΚΤΕΟ), Πυροσβεστικής, Εγκαταστάσεως μέσων μαζικών 
μεταφορών (ΚΤΕΛ), Δημοτικής αγοράς, κέντρου νεότητας, δημοτικού 
σχολείου. 

2. Εγκρίνεται η τροποποίηση του εγκεκριμένου ρυμοτομικού σχεδίου 
του ίδιου δήμου στα σημεία σύνδεσης του με την περιοχή επέκτασης με 
την μετατόπιση, οικοδομικών - ρυμοτομικών γραμμών, όπως οι παρα¬ 
πάνω ρυθμίσεις (παράγραφοι 1 και 2) φαίνονται στα επτά (7) πρωτό¬ 
τυπα χρωματισμένα διαγράμματα σε κλίμακα 1:1000 που θεωρήθη¬ 
καν από τον Προϊστάμενο της Δ/νσης Τοπογραφικών Εφαρμογών με 
την 47607/1990 πράξη του και που αντίτυπά τους σε φωτοσμίκρυνση 
δημοσιεύονται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής, της οποίας εγκρίνεται το σχέδιο με το άρθρο 
1 . 

Άρθρο 3. 

1. Χτα οικοδομικά τετράγωνα πόιτχαρακτηρίζονται με τα στοιχεία 
Ο.Τ. στα σχετικά διαγράμματα επιτρέπονται οι χρήσεις γενικής κατοι¬ 
κίας όπως προσδιορίζονται με το άρθρο 3 του από 23.2.1987 Π. Δ/τος 
(ΔΊ66) με εξαίρεση τα πρατήρια βενζίνης. 

2. Στα οικοδομικά τετράγωνα που χαρακτηρίζονται με τα στοιχεία 
Ο.Τ.Κ. στα ως άνω διαγράμματα επιτρέπονται οι χρήσεις πολεοδομι- 
κού κέντρου όπως προσδιορίζονται με το άρθρο 4 του παραπάνω Π. Δ/ 
τος. 

1. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο με την παρ. 1 του άρθρου 
1 του παρόντος επιβάλλεται προκήπιο πλάτους τεσσάρων (4), έξι (6) και 

δέκα (10) μέτρων. 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας τροποποιείται το σχέδιο με την παρ. 2 του ίδιου 
άρθρου, επιβάλλεται προκήπιο πλάτους τεσσάρων (4) μέτρων, όπως οι 
παραπάνω ρυθμίσεις (1 και 2) φαίνονται στα σχετικά διαγράμματα. 

Άρθρο 5. 

Η περιοχή της οποίας το πολεοδομικό σχέδιο έγκρίνεται με το άρθρο 
1 του παρόντος, χαρακτηρίζεται ως τομέας IV καί τα ελάχιστα όρια εμ- 
βαδού και προσώπου καθώς και οι λοιποί όροι και περιορισμοί δόμησης 
των οικοπέδων καθορίζονται ως εξής: 

1. Ελάχιστο πρόσωπο: δέκα πέντε (15) μ. 

Ελάχιστο εμβαδόν: τετρακόσια (400) τ.μ. _. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος έχουν: 

Ελάχιστο πρόσωπο: δώδεκα (12)μ. 

Ελάχιστο εμβαδόν: διακόσια πενήντα (25θ) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983~εφ’ όσονΆχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

3. Επί πλέον των προϋποθέσεων των προηγουμένων παραγράφων 1 
και 2 θεωρούνται άρτια και οικοδομήσιμα τα οικόπεδα, εφ’ όσον μέσα 
στο οικοδομήσιμο τμήμα εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη.πλευρά πέντε.(5)-μ.- - 

4. Μέγιστο ποσοστό κάλυψης των οικοπέδων: 


Εξήντα τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος τωνκτίρίών: οκτώ και μισό (8,5) μ. 

7. Πάνω από το μέγιστο επιτρεπόμενο ύψος επιβάλλεται η κατα¬ 
σκευή στέγης μεγίστου ύψους ενός μέτρου και εξήντα εκατοστών του μέ¬ 
τρου (1,60) μ. 

8. Απαγορεύεται η κατασκευή των κτιρίων επί των υποστηλωμάτων 
(ΡΙΕΟΤΙδ). 

9. Για τα κτίρια όγκου μεγαλύτερου των δύο χιλιάδων (2.000) κυβι¬ 
κών μέτρων πάνω από την οριστική στάθμη του εδάφους (φυσικού ή 
διαμορφωμένου), επιβάλλεται η διάσπαση σε μικρότερους όγκους ή σε 
ανεξάρτητα κτίρια, με αντίστοιχη διάσπαση της στέγης. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην* Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγ ματος . 

Η απόφαση - αυτή~να δήμοσιεύθεί Ίπην Εφημερίδα της Κυβερνήσεως. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣΓΧΟΡΟΤΑΞΙΑΣ ΚΑΓΔΗΜΤΕΡΓΟΝ 

ΣΤΕΦΑΝΟΣ ΜΑΝΟΣ 

Οριο Κιντρικής Πχρροχής 

ΕΑ«ύβ«ρος Χώρος Κοινόχρηστος 
Ρυόΐιο Ορβο $ρ«εβ ' ^ 

Προτ(·νάμ*νο να Κήρυξη Παραδοσιακό ι) Διβπΐρ.|Τ«ο 
Τγ»<1ι1ιοπ 3Ι οι Βαςμιηπο Ριβχβ'νκίιοο ΒυιΙΟιημ ΡΓθ|Η'*«ιί ιι> 

ΔΙΑΝΟΜΗ ΠΙΝ ί 

ΠΑΙ1ΛΛ0Π0ΥΛ0Σ ΣΠ. αρχ.-ηαλ. 

4 ΦΙΛΙ ΙΙΓΙΑ5 ΙΟΑΝΝΗΣ αοχιιι.κ. 

ΤΡΙΑΝΤΑΦΥΛΛΙΟΥ ΜΑΡΙΑ <*χυι. 
Λ IΒ Π ΣΑΝΟΣ ΙΥΑΙΠΛΟΣ ομχιι 
. ΒΑΡΟΥΝ»! ΣΟΦΙΑ ιοπονί’Λψυς 

ΣΗΗΛΙΟΠΟΥΛϋΣ ΛΥΣ ΑΝ . ιιυλ . μηχ · 

< ΑΙ ΖΑΡΑΣ ΧΡΗΣΤΟΣ ΐιΑ.μηχ. 

